钦定古今图书集成/方舆汇编/边裔典/第099卷 > 唐
## 钦定古今图书集成/方舆汇编/边裔典/第099卷 > 唐

### 高宗乾封 年单单遣使入贡

按《唐书高宗本纪》，不载。按《南蛮传》，“单单在振州东
南，多罗磨之西，亦有州县，木多白檀。王姓刹利，名尸
陵伽，日视事，有八大臣，号八坐。王以香涂身，冠杂宝
璎。近行乘车，远乘象，战必吹蠡击鼓，盗无轻重皆死乾封、总章时，献方物。罗越者，北距海五千里，西南哥
谷罗，商贾往来所凑集，俗与墯罗钵底同，岁乘船至
广”州，州必以闻。

按《杜氏通典》，“丹丹国，隋时闻焉。在多罗磨国西北，振
州东南。王姓刹利，名尸陵伽，理所可二万馀家，亦置
州县，以相统领。王每晨夕二时临朝。其大臣八人，号
曰‘八座’”，并以婆罗门为之。王每以香粉涂身，冠通天
冠，挂杂宝璎珞，身衣朝霞，足履皮屦。近则乘舆，远则
驭象。其攻伐则吹蠡击鼓，兼有旛旗。其刑法，盗贼无
“多少皆杀之。”土出金、银、白檀、苏方木、槟榔。其谷唯稻，
畜有羖、羊、猪、鸡、鹅、鸭、獐、鹿，鸟有越鸟、孔雀。果蓏有蒲、
桃、石榴、瓜、瓠、菱、莲，菜有葱、蒜、蔓青。